wickkiey/tamil-wikipedia-markdown huggingface dataset:
# ஜிம்மி வேல்ஸ்



ஜிம்மி டொனால்ட் **ஜிம்போ** வேல்ஸ் (பிறப்பு ஆகஸ்டு 7, 1966) இலாபநோக்கற்ற விக்கிப்பீடியாத் திட்டங்களை நடத்தும் விக்கிமீடியா அமைப்பின் நிறுவனர் மற்றும் வேறுபல விக்கிதிட்டங்களை முன்னின்று நடத்துபவரும் ஆவார். இவர் இலாபநோக்கிற்கான விக்கியா திட்டத்தையும் மே 2006 முதல் கொண்டு நடத்துகின்றார்.  

## பிரத்தியேக வாழ்க்கையும் கல்வியும்
வேல்ஸ் அமெரிக்காவின் அலபாமா மாநிலத்தில் பிறந்தார். இவரது தந்தையார் காய்கறிக் கடை ஒன்றின் நிர்வாகியாக இருந்தார். இவரது தாயார் டொறிஸ் மற்றும் அம்மம்மா இர்மா தனியார் பாடசாலையொன்றை நடத்தி வந்தனர். இப்பாடசாலையிலேயே ஜிம்மிவேல்ஸ் ஆரம்பக் கல்வியைப் பெற்றார்.  

## விக்கிப்பீடியாவும் விக்கிமீடியா பவுண்டேசனும்
விக்கியைப் பாவித்துக் கலைக்களஞ்சியம் ஒன்றை உருவாக்கும் திட்டத்தை ஜனவரி 11, 2001 *லாரி சாங்கர்* முன்வைத்திருந்தார். ஜனவரி 15, 2001 இல் விக்கிப்பீடியா விக்கி முறையில் நிர்வாகிக்கப்பட்டது. இது முன்னைய நீயூபீடியா கட்டுரைகளின் தரங்களை கண்காணிக்கவெனத் தீர்மானிக்கப்பட்டபோதிலும் இதன் மிதமான வளர்ச்சி விக்கிப்பீடியாவை முன்னெடுத்ததோடு 2002 இல் நியூபீடியா கைவிடப்பட்டது.
# ஜாவளி

**ஜாவளி** (*javali*, *jhāwli*) என்பது நாட்டிய இசைக்குப் பயன்படுத்தப்படும் இசை வடிவம் ஆகும். சிருங்கார சாகித்தியத்தை உடையவையாதலால் சிற்றின்ப உணர்ச்சியைத் தூண்டக் கூடிய வகையில் அமைந்திருக்கும். கேட்டவுடனேயே மனதைக் கவரும் இசையில் அமைந்திருப்பதால் யாவராலும் விரும்பப்படுகின்றது.  

## அமைப்பு
ஜாவளிகளின் அமைப்பு விறுவிறுப்புள்ளதாக அமைந்திருக்கும். பச்சை சிருங்காரத்தை நாயகன், நாயகி, சகி பாவத்தை வெளிப்படுத்தும் ரீதியில் 19ம் நூற்றாண்டில் தோன்றிய உருப்படிகளே ஜாவளிகள். இது நாட்டிய இசையில் உபயோகிக்கப்படுகின்றது. இதன் அமைப்பானது உற்சாகம் ஊட்டக்கூடியதாகவும் சுலபமானதாகவும் இருக்கும். இதன் நடை சாதாரணமாக மத்திம காலத்தில் அமைந்திருக்கும்.  

ஜாவளிகளின் கானக்கிரமம் கிருதியைப் போன்றது. பேச்சு வழக்கமுள்ள மொழியிலேயே இவை இயற்றப்பட்டுள்ளன. தாதுக்கள் சாதாரணமாக மத்திம கால நடையில் இருக்கும்.  

## அம்சங்கள்
சில ஜாவளிகள் சங்கதிகளுடன் காணப்படுகின்றன. இந்துஸ்தானி இசையில் உள்ள *கஜல்* என்னும் உருப்படி ஜாவளியைப் போன்றதே ஆகும். தெலுங்கு, கன்னடம், முதலிய மொழிகளில் ஜாவளிகள் உள்ளன. ஜாவளியானது பல்லவி, அனுபல்லவி, சரணம் முதலிய அங்கங்களைப் பெற்றுள்ளது.சில ஜாவளிகள் அனுபல்லவி இல்லாமலும் இருக்கின்றன. சாதாரண இராகங்களிலும் ஜாவளிகள் அமைந்துள்ளன எனினும் தேசிய இராகங்களிலும் கவர்ச்சிகரமாக ஜாவளிகள் அமைந்துள்ளன.  

ஜாவளி என்னும் இச்சொல் கன்னடச் சொல்லான *ஜாவடி* என்பதிலிருந்தே உதித்துள்ளது. இதன் விளக்கம் என்னவெனில் *ஒரு வகையான தூரசாரமான கவிதை* என்பதாகும்.  

## ஜாவளிகளை இயற்றியோர்
- தர்மபுரி சுப்பராயர்.
- பட்டாபிராமய்யர்.
- பெங்களூர் சந்திரசேகர சாஸ்திரி.
- பட்டணம் சுப்பிரமண்ய அய்யர்.
- இராமநாதபுரம் சிறீனிவாச அய்யங்கார்.
- திருப்பதி நாராயணசாமி.
- ஐதராபாத் வெங்கடகிரியப்பா.
- தஞ்சை சின்னையா
- பெரியசாமித் தூரன்
# தில்லானா


**தில்லானா** (Tillana**)** என்பது தென்னிந்தியக் கருநாடக இசையில் ஒரு தாளப் பகுதியாகும். இது ஒரு கச்சேரியின் முடிவிலும் பாரம்பரிய இந்திய நடன நிகழ்ச்சிகளிலும் பரவலாகப் பயன்படுத்தப்படுகிறது. மங்களம்பள்ளி பாலமுரளிகிருஷ்ணா, லால்குடி ஜெயராமன் உள்ளிட்ட சில இசைக்கலைஞர்களால் பிரபலப்படுத்தப்பட்டது.  

## அங்க வேறுபாடுகள்
இந்த உணர்ச்சிவசப்பட்ட உருப்படியில் பல்லவி, அனுபல்லவி, சரணம் என்னும் அங்க வித்தியாசம் உண்டு. ஒவ்வோர் அங்கமும் வெவ்வேறு தாதுவில் அமைந்திருக்கும். சில தில்லானாக்களில் அனுபல்லவி இல்லாமலும் இருக்கும். அம்மாதிரித் தில்லானாக்கள் தவித்தாதுக்கள், உபயோகங்கள், சமஷ்டி, சரணங்கள் போன்றவைகளுடைய தாதுக் கிருதிகளுக்குச் சமமாக இருக்கின்றன. பல்லவியும் அனுபல்லவியும் ஜதிகளாகவும், சரணத்திலுள்ள வார்த்தைகள் சொற்கட்டு ஸ்வரங்களாகவும் இருக்கும்.  

## சிறப்புகள்
சில தில்லானாக்கள் சங்கதிகளுடன் அமைந்துள்ளன. இம்மாதிரியான உருப்படிகள் பாட்டுக் கச்சேரிகளில் பல்லவி (இராகம், தானம், பல்லவி) பாடிய பிறகு பாடுவார்கள். நாட்டியக் கச்சேரிகளிலும் பாட்டுக் கச்சேரிகளிலும் முதலில் இதைப் பாடுவது வழக்கம். ஹரிகாலாட்சேபங்களிலும் கதை ஆரம்பிக்க முன்னரும் பூர்வீகப் பிடிகை முடிந்த பின்னும் தில்லானாக்களைப் பாடுவது வழக்கம்.  

இதன் கானக்கிரமம் பல்லவி, அனுபல்லவி, சரணம் என்று பாடுவதேயாகும். மகாவைத்தியநாதையருடைய தில்லானா *கௌரி நாயக* மிகவும் உயர்ந்த நீண்ட உருப்படி ஆகும். அந்த உருப்படி முழுவதும் இரண்டே ஆவர்த்தனத்தில் அமைந்துள்ளது. முதல் ஆவர்த்தனம் வார்த்தைகளுடனும், இரண்டாவது ஆவர்த்தனம் ஜதிகளுடனும் அமைந்துள்ளது. குன்றக்குடி கிருஷ்ணய்யருடைய *கம்பராமாயணத் தில்லானா* ஒரு சிறந்த உருப்படி. ஜாவளிகளும் தில்லானாக்களும் உருப்படியில் சிறந்ததாகவும், கானக்கிரமம் நான்கு நிமிடங்களுக்குள் அடங்கியதாகவும் அமைந்துள்ளன.  

## தில்லானாக்களை இயற்றியோர்
1. சுவாதித்திருநாள் மகாராஜா
1. வீரபத்திர ஐயர்.
1. பல்லவி சேஷய்யர்.
1. மைசூர் சதாசிவராவ்.
1. பட்டணம் சுப்பிரமணிய அய்யர்.
1. குன்றக்குடி கிருஷ்ணையர்.
1. இராமநாதபுரம் சிறீனிவாச அய்யங்கார்.
1. இலுப்பூர் பொன்னுச்சாமிப்பிள்ளை.
# ஒப்பந்தப்பிழைகள்

ஒப்பந்தச்சட்டத்தில் **ஒப்பந்தப் பிழை** (Mistake) என்பது விடயப் பொருள் தொடர்பில் பிழையான எண்ணத்துடன் திறத்தவர்களுக்கிடையே ஏற்படும் ஒப்பந்தமாகும்.இத்தகைய ஒப்பந்தங்கள் சட்ட வலிமையினைக் கொண்டிருக்கா. சட்டமானது ஒப்பந்தப்பிழையினை 3 வகையாக பிரித்து வரையறுத்துள்ளது.அவையாவன:  
1. **ஒருபக்கப்பிழை** (Unilateral Mistake)
1. **பரஸ்பரப்பிழை** (Mutual Mistake)
1. **பொதுப்பிழை** (Common Mistake)

## ஒருபக்கப்பிழை
**ஒருபக்கப்பிழை** என்பது ஒப்பந்தத்தில் ஈடுபடும் ஒரு திறத்தவர் மாத்திரம் விடயப்பொருள் தொடர்பாக பிழையான எண்ணத்துடன் ஒப்பந்தத்தில் ஈடுபடலைக்குறிக்கும்.பிழைவிடாத திறத்தவர் அப் பிழையினை அறிந்திருந்தார் என்றும் இதன் மூலம் அவர் நன்மைகளைப் பெற்றுக்கொண்டார் எனவும் நீதிமன்றில் பாதிக்கப்பட்ட தரப்பினர் நிருபிக்க வேண்டும்.அவ்வாறு செய்ய தவறின் அது வலிதான ஒப்பந்தமாக கருதப்படும்.  
இத்தகைய ஒப்பந்தத்தில் 4 வகையான கூறுகள் அடையாளப்படுத்தப்பட்டுள்ளது.  
1. அடையாளம் பற்றிய பிழை
1. உரையாடலில் ஏற்பட்ட பிழை
1. ஆள் பற்றிய பிழை
1. தகைமை பற்றிய பிழை

### அடையாளம் பற்றிய பிழை
ஒரு அடையாளத்தை தவறாக வேறோர் அடையாளம் என கருதி பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  

**Error in Corpore**  

### உரையாடலில் ஏற்பட்ட பிழை
உரையாடலின் போது ஏற்படுகின்ற பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  

**Error in Negotio**  

### ஆள் பற்றிய பிழை
ஆள் பற்றிய பிழையான எண்ணத்துல் ஏற்படுத்தப்படுகின்ற ஒப்பந்தமாகும்.இத்தகைய ஒப்பந்தங்கள் வறிதாகும்.  

**Error in persona**  

### தகைமை பற்றிய பிழை
ஒருவரின் தகைமை பற்றிய பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  

**Error in Contitate**  

## பரஸ்பரப்பிழை
ஒப்பந்த திறத்தவர் இருவரும் ஒரே சமயத்தில் விடயபொருள் தொடர்பில் வேறு வேறான எண்ணத்தில் ஒப்பந்ததில் ஈடுபலைக் குறிக்கும்.  

## பொதுப்பிழை
ஒப்பந்த திறத்தவர் இருவரும் விடயப்பொருள் தொடர்பில் ஒரே விதமான பிழையான பிழையான எண்ணத்துடன் ஒப்பந்ததில் ஈடுபலைக் குறிக்கும்.
# ஈழப்போராட்டத்தில் கொல்லப்பட்ட முக்கிய நபர்கள் பட்டியல்



- அல்பிரட் துரையப்பா
- உமாமகேஸ்வரன்
- மாத்தையா
- குட்டிமணி
- தங்கத்துரை
- ஜி. ஜி. பொன்னம்பலம் (ஜூனியர்)
- தாரகி சிவராம்
- அப்பாப்பிள்ளை அமிர்தலிங்கம்
- பத்மநாபா
- நீலன் திருச்செல்வம்
- சிறீ சபாரத்தினம்
- ராஜினி திரணகம

## 2006
- கேதீஸ் லோகநாதன்

## 2005
- யோசப் பரராஜசிங்கம்
- நடராஜா ரவிராஜ்
# கண்டி விவேகானந்தா தமிழ் மகாவித்தியாலயம்


**கண்டி விவேகானந்தா தமிழ் மகாவித்தியாலம்** இலங்கையில் கண்டி நகரப்பகுதியில் ராஜா வீதிக்கு அருகில் உள்ள தேவாயலத்தின் அடுத்தாகவுள்ளது. இப்பாடசாலை கண்டியில் 170 வருடங்களுக்கு மேலாக சேவையில் உள்ளது. 2000 ஆண்டு முதல் கல்விப் பொதுச் சாதார உயர் தரப் பாடநெறிகளும் நடத்தப் படுகின்றன. 2006ஆம் ஆண்டின்படி இப்பாடசாலையில் 22 ஆசிரியர்கள் பணிபுரிகின்றனார். 1998 ஆம் ஆண்டு முதல் திருமதி இராஜேஸ்வரி அதிபராகக் கடமையாற்றுகின்றார்.  

1. ஞாயிறு தினக்குரல் மாணவர் இதழ் பரிசு, அக்டோபர் 1, 2006
# ஸ்ரீ சண்முகா இந்து மகளிர் கல்லூரி


**ஸ்ரீ சண்முகா இந்து மகளிர் கல்லூரி** (*Sri Shanmuga Hindu Ladies' College*) இலங்கையின் திருகோணமலை நகரப் பகுதியில் அமைந்துள்ள ஒரு பாடசாலை ஆகும். இது நகரின் பிரபலமான பெண்கள்பாடசாலையாகவும் இந்துப் பாரம்பரியங்களைக் கடைப்பிடிக்கும் பாடசாலையாகவும் திகழ்கின்றது.  

## வரலாறு
சண்முகா இந்து மகளிர் கல்லூரியை ஆரம்பித்தவர் தம்பலகாமம், பட்டிமேடு என்ற ஊரைச் சேர்ந்த தங்கம்மா சண்முகம்பிள்ளை (15 ஆகத்து 1863 - 2 மே 1953). பெண்களுக்கான கல்வி மீதிருந்த ஆர்வத்தால் தனது காலஞ்சென்ற கணவரின் பெயரில் 1923 அக்டோபர் 20 இல் 16 மாணவிகளுடனும் இரண்டு ஆசிரியர்களையும் கொண்டு சண்முக சைவ மகளிர் பாடசாலையை உருவாக்கினார். இப்பாடசாலையின் ஆங்கில மொழிப் பகுதி சேர் பொன்னம்பலம் இராமநாதனால் திறந்து வைக்கப்பட்டது. பாடசாலைப் பண் சுன்னாகம் குமாரசாமிப் புலவரினால் இயற்றப்பட்டது. பாடசாலையின் கட்டிடம் சகல நிர்வாக செலவுகளையும் தானே தனது சொத்துக்களை வழங்கி செலவு செய்தார். அந்நேரத்தில் தூர இடங்களில் இருந்துவரும் மாணவிகளுக்காக 1932 இல் மாணவியர் விடுதி ஒன்றையும் அமைத்துக் கொடுத்தார். தனக்குப் பின்னர் பாடசாலையை நிர்வகிப்பதற்காக தர்மகத்தாவாக தனது பெறாமகன நீதிபதி நா. கிருஸ்ணதாசனை 1949 இல் நியமித்தார். இன்று 120 ஆசிரியர்களுடனும் 2200 மாணவிகளுடனும் இப்பாடசாலை திகழ்கின்றது.
# கொழும்பு இந்துக் கல்லூரி


**கொழும்பு இந்துக் கல்லூரி** (*Colombo Hindu College*) அல்லது **பம்பலப்பிட்டி இந்துக் கல்லூரி** இலங்கை தலைநகர் கொழும்பில், பம்பலப்பிட்டியில் உள்ள ஒரு தேசியத் தமிழ்ப் பாடசாலையாகும். மாணவர்கள் தமிழ் மற்றும் ஆங்கில (அண்மையில்) மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு. 2006ஆம் ஆண்டின் படி 4,500 மாணவர்களும் 120 ஆசிரியர்களும் இப்பாடசாலையில் பணியில் உள்ளனர்.  

## வரலாறு
கொழும்பு இந்துக் கல்லூரி, 1951 ஆம் ஆண்டு பெப்ரவரி 12 ஆம் திகதி "பிள்ளையார் பாடசாலை" என்ற பெயருடன் கொழும்பு இந்து வித்தியாவிருத்திச் சபையினால் தொடங்கப்பட்டது. நீதியரசர் செல்லப்பா நாகலிங்கம் தலைமையில் 24 அங்கத்தவர்களைக் கொண்டு இச்சபை ஆரம்பிக்கப்பட்டது. இக்கல்லூரி இப்போது இயங்கிவரும் காணி சம்மாங்கோடு மாணிக்க விநாயகர் கோயில், மற்றும் கதிரேசன் கோயில் தர்மகர்த்தாக்களால் வழங்கப்பட்டது.  

இப்பாடசாலையின் முதல் அதிபராக இருந்தவர் கார்த்திகேசு பத்மநாபன். ஆரம்பப்பிரிவு அதிபராக ரி. சதாசிவம் பணியாற்றினார். உயர் வகுப்புகள் 1953 ஆம் ஆண்டு ஆரம்பிக்கப்பட்டன.  

1953 ஆம் ஆண்டு அப்போதைய இலங்கைப் பிரதமர் சேர் ஜோன் கொத்தலாவல கொழும்பின் புறநகரான இரத்மலானையில் புதிய கட்டிடத்திற்கான அடிக்கல்லை நாட்டினார். இதனை அடுத்து ஐந்தாம் வகுப்புக்கு மேற்பட்ட வகுப்புகள் 1955 ஆம் ஆண்டு இரத்மலானைக்குக் கொண்டு செல்லப்பட்டன. இரத்மலானை பாடசாலை "கொழும்பு இந்துக் கல்லூரி' என்றும், தற்போதைய பம்பலப்பிட்டி இந்துக்கல்லூரி "இந்து கனிஷ்ட பாடசாலை' எனவும் பெயர் மாற்றங்கள் பெற்று இயங்கிவரத் தொடங்கின. 1966 ஆம் ஆண்டு முன்னாள் செனட்டர் ரி. நீதிராஜா முதலாவது மூன்று மாடிக் கட்டிடத்திற்கு அடிக்கல் நாட்டினார்.  

1974, பெப்ரவரி 6 ஆம் திகதி மூன்றாவது மாடிக் கட்டிடத்திற்கான அடிக்கல்லை பெற்றோர் ஆசிரியர் சங்கத்தினர் நாட்டினார்கள். இதனை அடுத்து கல்விப் பொதுத்தராதர உயர்வகுப்பு 1976 இல் ஆரம்பிக்கப்பட்டது. இப்பாடசாலை 1976 சனவரி 1 ஆம் நாள் "கொழும்பு இந்துக் கல்லூரி' எனப் பெயர் மாற்றம் செய்யப்பட்டது.  

## கல்லூரி அதிபர்கள்
- கார்த்திகேசு பத்மநாதன் (1951)
- என். சத்தியேந்திரா (1957)
- டி. சுப்பிரமணியம் (1959)
- எஸ். அம்பலவாணர் (1962)
- பி. நல்லையா (1967)
- ரி. சங்கரலிங்கம் (1971)
- டி. ஆர். ராஜலிங்கம் (1986)
- எஸ். ஸ்ரீராஜசிங்கம் (1990)
- பீ. எஸ். சர்மா (1991)
- தம்பிப்பிள்ளை முத்துக்குமாரசாமி (1996)
- ஐயம்பிள்ளை ராஜரத்தினம் (2011)

## இக்கல்லூரியில் படித்து புகழ் பெற்றவர்கள்

## வெளியிணைப்புகள்
- கொழும்பு இந்துக் கல்லூரி
- பம்பலப்பிட்டி இந்துக் கல்லூரி வைர விழாவை முன்னிட்டு உதைபந்தாட்ட தொடர், தினகரன், சனவரி 4, 2011
# தரு


கல்பித சங்கீதத்தில் ஒரு வகையைச் சேர்ந்தது **தரு** ஆகும். இசை நாட்டியங்கள், நாட்டிய நாடகங்களில் இவ்வுருப்படிகள் இடம் பெறுகின்றன. இவ் உருப்படியை கதைப்பாட்டு எனவும் அழைப்பர். தரு என்ற உருப்படியின் சாகித்தியம் சரித்திர சம்பந்தமானதாக அல்லது காதல் பாட்டாகவாவது இருக்கும். சில சமயங்களில் பிரபுக்களைப் புகழ்ந்து பாடுவதாகவும் இருக்கும். இதில் அதிக சாகித்தியங்கள் மத்திம கால நடையில் காணப்படும். இதில் பல்லவி, அனுபல்லவி, சரணம் ஆகிய அங்கங்கள் காணப்படும். எனினும் சாதாரணமாக எல்லாத் தருக்களிலும் பல்லவி, அனுபல்லவி என்னும் இரு அம்சங்கள் மட்டுமே வருவதுண்டு. சரணங்கள் பலவற்றைக் கொண்டிருப்பது தருவின் மற்றொரு அம்சமாகும். தருக்களில் சிலவற்றில் இரண்டு அடிப் பாட்டுக்களாகவும், நான்கு அடிப் பாட்டுக்களாகவும் சொற்கட்டு சேர்ந்தவைகளாகவும் இருக்கின்றன. அருணாச்சலக் கவிராயரின் *இராம நாடகத்தில்* பல மொழிகளில் அமைகின்ற பல தருக்கள் காணப்படுகின்றன. தருக்களில் ஜதிகள் பொருத்தப்படுவதுண்டு. தருக்களில் பல வகைத் தருக்கள் உண்டு.  

## தருக்களின் வகைகளும் அவற்றின் விளக்கங்களும்
1. **பிரவேசிக்க தரு** :- நாட்டிய நாடகத்தின் ஆரம்பத்தில் உறுப்பினர்களை அறிமுகப்படுத்தும் வகையில் அமையும் பாடல்.  

2.**வர்ணனைத் தரு** :- ஒரு நிகழ்ச்சி, இயற்கைக் காட்சி, ஒருவரின் பண்பு, ஆகியவற்றில் ஒன்றை வர்ணிப்பதாக அமைந்துள்ள பாடல்.  
உ+ம் : *இராம நாடகத்தில்* மோகன இராகத்தில் அமைந்துள்ள *கல்யாணத் தோகை அடித்த* எனத் தொடங்கும் பாடல் சீதா தேவியின் திருமண நிகழ்ச்சிகளை சித்தரித்துக் காட்டுகின்றது.  

3. **சம்வாதத் தரு** :- இருவருக்குள் நடக்கும் வாக்குவாதத்தை சாகித்தியத்தில் கொண்டிருக்கும் பாடல்.  
உ+ம் : *இராமநாடகத்தில்* கல்யாணி இராகத்தில் *மண்ணில் மெத்த அரசக்கோன்* எனத் தொடங்கும் பாடல். இதில் இராமனுக்கும் பரசுராமனுக்கும் நடக்கும் தர்க்கத்தை விவரிக்கின்றது.  

4. **ஸ்வாகதத் தரு** :- தனக்குத் தானே உரையாடிக் கொள்ளும் விதத்தில் அமைந்துள்ள பாடல்.  

5. **உத்தர பிரதி உத்தர தரு** :- இருவருக்குள் நடக்கும் உரையாடலை சித்தரிக்கும் வகையில் அமைந்துள்ளது.  

6. **ஜக்கினித் தரு** :- சாகித்தியத்தின் முதல் பகுதியில் ஜதிகளையும் அடுத்த பகுதியில் வார்த்தைகளையும் கொண்டு மத்திம காலப் பிரயோகங்களையும் கொண்டு அமைந்துள்ள தருக்கள் ஆகும்.  

7. **கோணங்கித் தரு** :- தெய்வீகக் கோமாளி இசைக்கும் பாடல் கோணங்கித் தரு ஆகும்.  
உ+ம் : *தெய்வீகக் கோமாளி*  

8. **கோலாட்டத் தரு** :- கோலாட்டம் ஆடும் போது இசைக்கும் பாடல் கோலாட்டத் தரு ஆகும்.
# கொல்லர்



இரும்பு உருக்கும் வேலை மற்றும் பூசும் வேலைகள் செய்பவர்கள் **கொல்லர்** என்று அழைக்கப்படுகிறார்கள். தமிழில் கருமான் என்று கூட ஒரு பதம் உண்டு. கருங்கொல்லர் என்ற பெயரும் வழக்கில் உள்ளது.  

பொன், வெள்ளி போன்ற விலையுயர்ந்த, பெறுமதியான உலோகங்களில் அணிகலங்கள், ஆபரணங்கள் செய்பவர்கள் **பொற்கொல்லர்** எனப்படுகின்றனர். இவர்களைத் **தட்டார்,** பத்தர், ஆச்சாரி என்றும் அழைப்பர். இச்சொல் தொன்றுதொட்டு, வழிவழியாய், பாரம்பரியமாக நகைத்தொழில் செய்யும் சாதியைக் குறிக்கும்.  

மேலும் இவர்கள் தங்கள் பெயரோடு ஆச்சாரி எனவும் பட்டம் சேர்த்துக் கொள்ளும் மரபும் உள்ளது .  

நாற்காலி போன்ற மரவேலைகளை செய்பவரை தச்சர் என்றும், கற்சிற்பங்கள், கல்லால் ஆன உரல், ஆட்டுக்கல், அம்மி, திருகை போன்ற வேலைகளைச் செய்பவரை கல்தச்சர் என்றும் அழைப்பர்.
# சத்யா (1988 திரைப்படம்)



**சத்யா** (*Sathyaa*) திரைப்படம் 1988 ஆம் ஆண்டு தமிழில் வெளிவந்த திரைப்படமாகும். சுரேஷ் கிருஷ்ணா இப்படத்தின் வழியாக இயக்குநராக அறிமுகமானார். இப்படத்தை ராஜ் கமல் பிலிம்ஸ் இன்டர்நேஷனல் பதாகையின் கீழ் கமல்ஹாசன் தயாரித்தார். 1985 ஆம் ஆண்டு வெளியான அர்ஜுன் என்ற இந்தி படத்தின் மறு ஆக்கமான இத்திரைப்படத்தில் கமல்ஹாசன், அமலா, ராஜேஷ், ஜனகராஜ், பகதூர், கிட்டி போன்ற பலர் நடித்திருந்தனர்.  

சத்யா 29 சனவரி 1988 அன்று வெளியானது. அந்த ஆண்டின் அதிக வசூல் ஈட்டிய தமிழ்ப் படங்களில் ஒன்றாக ஆனது. சிறந்த எதிர் நாயகன் நடிகருக்கான சினிமா எக்ஸ்பிரஸ் விருதை கிட்டி பெற்றார்.  

## கதை

சத்யா (கமல்ஹாசன்) வேலை தேடிக்கொண்டிருக்கும் ஒரு பட்டதாரி இளைஞனாவான். வீட்டில் தனது தந்தையின் புதிய மனைவியான அவன் சித்தியினால் பலமுறை பேச்சுக்களுக்கும் இன்சொற்களுக்கும் ஆளாகின்றான் சத்யா. இதனால் வீட்டில் அதிக அளவில் தங்கி இருப்பதனையும் விரும்புவதில்லை. நண்பர்களுடன் வெளியில் சுற்றித் திரியும் சத்யா சமுதாயத்தில் நடக்கும் பல அட்டூழியங்களைக் கண் கொடுத்துப் பார்த்து கோபம் கொள்கின்றான். காடையர்களால் தாக்கப்படும் ஒருவனைக் காப்பாற்றவும் செய்கின்றான்.  

இதற்கிடையில் திருடனிடம் நகையினைப் பறி கொடுத்த பெண்ணை (அமலா) அத்திருடனிடமிருந்து காப்பாற்றி அவள் வீடு வரை வழியனுப்புகின்றான் சத்யா. பின்னர் இருவரிடையே காதல் மலர்கின்றது. பல நாட்கள் கழித்து தமது குழுவினர்கள் தாக்கப்பட்டதையறிந்த காடையர் கூட்டம் சத்யாவின் தங்கையினை நடுத் தெருவில் மக்கள் முன்னிலையில் வைத்து அவளது ஆடையினை உருவினர். இதனை அறிந்து கொள்ளும் சத்யா அக்காடையர்கள் இருக்கும் இடத்திற்கே சென்று அவர்களைத் தாக்கினான்.இதனையறிந்த காடையர்களின் தலைவனாக விளங்குபவனால் சத்யாவின் நண்பர்களில் சிலரைக் வெட்டிக் கொலை செய்தான் அவனுடைய காடையர் பட்டாளத்துடன். இதற்கிடையில் நல்லவனாக சத்யாவைத் தனது பக்கம் இருக்குமாறு கூறிக்கொள்ளும் ஒரு தீயவனால் சத்யா கைக்கூலியாக்கப்படுகின்றான். பின்னர் அவனின் தீய மனதை அறிந்து கொள்ளும் சத்யா அவனை எதிர்க்கவே சத்யாவைக் கொலை செய்வதற்காக காடையர்களை அனுப்புகின்றான் அவ்வரசியல்வாதியும்.காடையர்களினால் தாக்கப்பட்டு பின்னர் சுட்டுக்காயப்படுத்தப்படுகின்ற சத்யமூர்த்தி நினைவு வந்தவுடனேயே தனக்கு இந்நிலைமையினை ஏற்படுத்தியவர்களைப் பழி வாங்குகின்றான்.  

## நடிகர்கள்

;விருந்தினர் தோற்றத்தில்  
- ராமநாதனாக டெல்லி கணேஷ்
- மாரியப்பாவின் கூட்டாளியாக வாலி
- மாரியப்பாவின் கூட்டாளியாக லட்சுமி நாராயணன்

## பாடல்கள்
இளையராஜா இசையமைத்த இப்படத்தில் இடம்பெற்ற பாடல்கள் கவிஞர் வாலி எழுதியவை.  

| **எண்** | **பாடல்** | **பாடலாசிரியர்** | **பாடகர்(கள்)** |
| --- | --- | --- | --- |
| 1 | "ஏலே தமிழா" | வாலி | டி. சுந்தர்ராஜன், சாய்பாபா |
| 2 | "இங்கேயும் அங்கேயும்" | லதா மங்கேஷ்கர் |  |
| 3 | "நகரு நகரு" | லலித் சகாரி, டி. சுந்தர்ராஜன், சாய்பாபா |  |
| 4 | "போட்டா படியுது படியுது" | கமல்ஹாசன், டி. சுந்தர்ராஜன், சாய்பாபா |  |
| 5 | "வளையோசை கலகலவென" | எஸ். பி. பாலசுப்பிரமணியம், லதா மங்கேஷ்கர் | } |
# இலட்சுமி

**லட்சுமி**, **இலட்சுமி** அல்லது **லக்ஷ்மி** என்ற பெயரில் உள்ள கட்டுரைகள்:  

- இலட்சுமி (இந்துக் கடவுள்)
- லட்சுமி (எழுத்தாளர்)
- இலட்சுமி சாகல் - (லட்சுமி சேகல்) நேதாஜியின் ஜான்சி படைப் பிரிவு கேப்டன்
- லட்சுமி (நடிகை)

;திரைப்படங்கள்:  

- லட்சுமி (திரைப்படம்)
- லட்சுமி கல்யாணம்
- ஹரிஜனப் பெண் (லட்சுமி)
- தேடிவந்த லட்சுமி
- பாக்கிய லட்சுமி
- மங்கல லட்சுமி
- ஸ்ரீ லட்சுமி விஜயம்
- தைரியலட்சுமி
- கிரகலட்சுமி
- லட்சுமி வந்தாச்சு

;வேறு  

- பத்மா லட்சுமி - நடிகை
- லக்ஸ்மி மிட்டால் - தொழிலதிபர்
- முத்துலட்சுமி ரெட்டி - தமிழார்வலர்

---
# தமிழ் இஸ்லாம் இணையத்தளம்

## தோற்றம்

2000ம் ஆண்டில், சவுதி அரேபியா ரியாத் மாநகரில் தகவல், மற்றும் தொழில் நுட்பத்துறையில் பணிபுரியும் தமிழ்நாட்டைச் சேர்ந்த இஸ்லாமிய நண்பர்கள் ஒன்று கூடி ஆலோசித்து தமிழ் முஸ்லீம் மக்களுக்காக குர்ஆன், சுன்னா,ஹதீஸ்களை தெளிவாக தமிழில் தரவேண்டும் என்ற நோக்குடன் துவங்கப்பட்டதே இந்த தமிழர்களுக்கான இஸ்லாமிய வலைமணை.  

## இணையத்தின் செயல்பாடுகள்

துவங்கிய காலங்களில் ஏஓன்ரியலிஸம்.காம் என்று பெயரிடப்பட்டு அறிமுகம் செய்யப்பட்ட இந்த தமிழ் வலைமணை பின்னர் தமிழ்இஸ்லாம்.காம் என்று பெயரிடப்பட்டு உலக வலம் வந்தது. ஆயிரக்கணக்கில் நேயர்களை பெற்றிருந்த இணையத்தளம் என்ற புகழும் இதற்கு உண்டு. தமிழகம், இலங்கை, மலேசியா, சிங்கப்பூர், ஹாங்காங், சவுதி அரேபியா,துபாய்,குவைத், கத்தார், பஹ்ரைன், ஓமன், போன்ற நாடுகளிலிருந்தும் வாசகர்களைப் பெற்றிருக்கும் வலைமணை இது என்றும் சொல்லலாம்.
# மரபுப்பொருளியல்

பொருளியலின் தந்தை]]  
**மரபுப்பொருளியல்** (Classical economics) என்பது முதன்மையாக தோற்றுவிக்கப்பட்ட நவீன பொருளியல் சிந்தனை கருத்துக்களாகும். ஆடம் சிமித்,டேவிட் ரிக்கார்டோ, தோமஸ் மால்துஸ், ஜோன் ஸ்ருவார்ட் மில் போன்ற பொருளியலாளர்கள் வெளியிட்ட கருத்துக்கள் மரபுப் பொருளியலாக கொள்ளப்படும். இவர்கள் தவிர பின் வந்த வில்லியம் பிர்ரி, யொகான் வான் தியூனென், கெய்ன்ஸ், கார்ல் மார்க்ஸ் போன்றவர்கள் மேற்கூறப்பட்ட பொருளியலளர்களின் கருத்துக்களை மேலும் தங்களது ஆய்வுகளின் மூலம் விரிவாக்கி மேம்படுத்தினார்கள்.  

1776ம்,வெளியிடப்பட்ட அடம் ஸ்மித்தின் *நாடுகளின் செல்வங்கள்* (*The Wealth of Nations*) எனும் நூலே மரபுப்பொருளியல் கருத்துக்களின் தொடக்க புள்ளியாகக் கருதப்படுகின்றது.  
19ம் நூற்றாண்டில் செயற்பாடுடையாதாக காணப்பட்ட தொன்மைப்பொருளியல் கருத்துக்கள் பின்னர் புதிய மரபுப் பொருளியலாக (neoclassical economics) மாற்றமுற்றது. மரபுப்பொருளியலாளர்கள் (Classical economists) வளர்ச்சி, அபிவிருத்தி என்பன குறித்து விளக்கமளிப்பதில் பெரிதும் முயன்று அவற்றில் பகுதியளவான வெற்றியும் பெற்றுள்ளனர். தொழிற்புரட்சி காரணமாக நிலமானிய சமுதாய அமைப்பு முதலாளித்துவ சமூகமாக மாற்றம் கொள்ளத் தொடங்கிய காலகட்டத்திலே இவர்களுடைய உன்னதமான செயலூக்கமுள்ள கருத்துகள் வெளியிடப்பட்டன.  
அத்துடன் ஆட்சியாளரின் விரும்பம் சாராமல் பொருளியல் கருத்துக்களை வெளியிட்டும் வந்தனர்.உதாரணமாக அடம் ஸ்மித் நாடுகளின் செல்வம் என்பதை அரச கருவூலத்திற்கு மாற்றாய் வருடாந்த தேசியவருமானத்தை கொள்கின்றமை இங்கே குறிப்பிடதகுந்த விடயங்களுள் ஒன்றாகும்.  

- Samuel Hollander - Classical Economics (Oxford: Blackwell, 1987)
# இருவர் (திரைப்படம்)


***இருவர்*** (*Iruvar*) திரைப்படம் 1997 ஆம் ஆண்டு வெளிவந்த தமிழ்த் திரைப்படமாகும். மணிரத்னம் இயக்கத்தில் வெளிவந்த இத்திரைப்படத்தில் மோகன்லால், பிரகாஷ் ராஜ், நாசர் மற்றும் பலரும் நடித்திருந்தனர்.  

## வகை

கலைப்படம் / நாடகப்படம் / உண்மைப்படம்  

## கதைக்கரு

திரைப்பட நடிகராக வேண்டுமென்ற கனவுகளோடு வாழ்பவர் ஆனந்தன் (மோகன்லால்). இவருடைய கனவுகளை நிறைவேற்றும் வகையில் இவருடைய நண்பராகத் திகழ்கின்றார் கவிஞரான தமிழ்ச்செல்வம் (பிரகாஷ் ராஜ்). இருவரும் சமுதாயத்தில் மாற்றங்கள் ஏற்பட தங்களின் பழக்கப்பட்ட ஊடகங்களான கவிதை ஆற்றலின் மூலமும், நடிப்பாற்றலின் மூலமும் தெரிவித்து மக்களின் மனங்களைக் கவருகின்றனர். எழுத்தாளரான தமிழ்ச்செல்வன் அரசியலில் தன்னை ஈடுபடுத்திக்கொள்கின்றார். தொடர்ந்து நடிகர் ஆனந்தனும் தமிழ்ச்செல்வன் உள்ள கட்சியில் சேர்ந்துகொள்கின்றார். இவர்கள் கட்சித் தலைவராகவிருந்த வேலுத்தம்பி (நாசர்) மரணத்திற்குப் பின்னர் இருவரிடையே பதவி ஆசை குடிகொள்ளத்தொடங்கியது. முதல்வராக தேர்ந்தெடுக்கப்பட்ட தமிழ்ச்செல்வனின் கட்சியில் உள்ளவர்களின் சொத்துக்களின் விபரங்களை மக்களுக்குத் தெரிவிக்கவேண்டுமென்று ஆனந்தன் எடுத்துரைக்கும்பொழுதிலிருந்து தமிழ்ச்செல்வனும், ஆனந்தும் பகைவர்களாகின்றனர். இதன்பின்னர் மத்திய அரசுடன் கூட்டு சேர்ந்து தனக்கென புதிய கட்சியொன்றினை ஆரம்பிக்கின்றார் ஆனந்தன். அவர் தனது கட்சி சார்பான கருத்துக்களை தனக்குச் சாதகமான ஊடகமான திரைப்படங்கள் மூலம் மக்களுக்கு விளம்பரம் செய்கின்றார். மக்கள் அவர் திரைப்படங்கள் மீதும் அவர் மீதும் கொண்டிருந்த பற்றுதல்கள் காரணமாக தேர்தலில் வெற்றிபெற்று முதல்வர் பதவியை ஏற்கின்றார். இதன் பின்னர் தன் அதிகாரத்தினைப்பயன்படுத்தி தமிழ்ச்செல்வனை சிறையில் அடைக்கவும் செய்கின்றார். இறுதியில் அவர் இறக்கும் சமயம் அவரின் பூதவுடலைப் பார்க்க வரும் தமிழ்ச்செல்வன் தன் நண்பனின் உடலைக்கூடப் பார்க்கமுடியாது போகவே மனம் நொந்து தன் நண்பனைத் தன் கவியினால் அரவணைத்துக்கொள்கின்றார்.  

## விருதுகள்

1998 தேசிய திரைப்பட விருது (இந்தியா)  
- வென்ற விருது - வெண் தாமரை விருது - **சிறந்த துணை நடிகர்** - பிரகாஷ் ராஜ்
- வென்ற விருது - வெண் தாமரை விருது - **சிறந்த ஒளிப்பதிவு** - சந்தோஷ் சிவன்
# கே. பி. ஹரன்


**கே. பி. ஹரன்** (அக்டோபர் 17, 1906 - அக்டோபர் 14, 1981) தமிழ்நாட்டிலும் இலங்கையிலும் தலைசிறந்த பத்திரிகையாளராக இருந்தவர். சிறந்த ஆன்மிக சொற்பொழிவாளர்.  

## வாழ்க்கைக் குறிப்பு
கிருஷ்ணசுவாமி பிராணதார்த்தி ஹரன் எனப்படும் கே. பி. ஹரன் தமிழ்நாடு தஞ்சை மாவட்டம் திருவையாறு என்னும் ஊரில் பிறந்தார். தனது 23 ஆவது வயது முதல் தமிழ்ப்பத்திரிகை உலகில் பல பத்திரிகைகளில் பணியாற்றிய இவர் பத்திரிகைத் துறையில் 50 ஆண்டு பட்டறிவு வாய்ந்தவர். முதல் 10 ஆண்டுகள் சென்னையில் "தமிழ்நாடு", "ஸ்வராஜ்யா", "தாருல் இஸ்லாம்", "ஹனுமான்", "ஹிந்துஸ்தான்" ஆகிய பத்திரிகைகளிலும், பின்னர் இலங்கையில் வீரகேசரியில் (1939-1959) 20 ஆண்டுகள் முதன்மை ஆசிரியராகவும், ஈழநாட்டில் (1959-1979) 20 ஆண்டுகள் முதன்மை ஆசிரியராகவும் எனத் தமிழ்ப் பத்திரிகை உலகில் 50 ஆண்டுகாலம் பணியாற்றியவர். 1959 இல் யாழ்ப்பாணத்தில் கே.சி.தங்கராசா, மருத்துவர் சண்முகரத்தினம் ஆகியோரால் தொடங்கப்பட்ட "ஈழநாடு" இதழின் முதலாவது முதன்மை ஆசிரியர் இவரேயாவார்.  

வீரகேசரியில் "ஊர்க்குருவி" என்ற பெயரில் இவர் அன்றாடம் எழுதிய கட்டுரைகள் தமிழ் மக்கள் பலராலும் பாராட்டப்பட்டவை. அதேபோன்று "ஈழநாடு" இதழில் "ஐயாறன்" என்ற பெயரில் எழுதியவையும் சிறப்பானவை. சில நேரங்களில் "கே.பி.எச்" என்ற பெயரிலும் எழுதியுள்ளார்.  

ஈழத்தில் இவரது ஆன்மீகச் சொற்பொழிவுகள் பெயர்பெற்றவை.  

## இறுதிக் காலம்
1979 இல் சென்னை திரும்பிய இவர் தனது இறுதிக் காலத்தை மயிலாப்பூரில் கழித்தார். இவர் 1981 இல் தனது 75 ஆவது வயதில் காலமானார்.  

## பணியாற்றிய பத்திரிகைகள்
- *தமிழ்நாடு*
- *ஸ்வராஜ்யா*
- *தாருல் இஸ்லாம்*
- *ஹனுமான்*
- *ஹிந்துஸ்தான்*
- *வீரகேசரி* (பிரதம ஆசிரியர், 1939-1959)
- *ஈழநாடு* (பிரதம ஆசிரியர் 1959-1979)
# இந்தித் திரைப்பட நடிகர்களின் பட்டியல்



<table width=100%>  
<tr><td width=50%>**நடிகர்**</td> <td width=25%>**அறிமுகம்**</td> <td width=25%>**படம்**</td> </tr>  
<tr><td>சஷி கபூர்</td></tr>  
<tr><td>ஷம்மி கபூர்</td></tr>  
<tr><td>ரிஷி கபூர்</td></tr>  
<tr><td>பிருதிவி ராஜ் கபூர்</td></tr>  
<tr><td>சஞ்சய் குமார்</td></tr>  
<tr><td>ராஜேஷ் கன்னா</td></tr>  
<tr><td>ராஜேந்திர குமார்</td></tr>  
<tr><td>மனோஜ் குமார்</td></tr>  
<tr><td>பாரத் பூஷன்</td></tr>  
<tr><td>ராஜ் குமார்</td></tr>  
<tr><td>சுனில் தத்</td></tr>  
<tr><td>பிரான்</td></tr>  
<tr><td>ஓம்புரி</td></tr>  
<tr><td>ஷத்ருகன் சின்ஹா</td></tr>  
<tr><td>ஐ.எஸ்.ஜோஹர்</td></tr>  
<tr><td>ஜானி வாக்கர்</td></tr>  
<tr><td>சுஜித் குமார்</td></tr>  
<tr><td>உத்தம் குமார்</td></tr>  
<tr><td>நவீன் நிக்சல்</td></tr>  
<tr><td>ஷாருக்கான்</td></tr>  
<tr><td>ஜோன் ஆப்ரஹாம்</td></tr>  
<tr><td>அமீர் கான்</td></tr>  
<tr><td>சல்மான் கான்</td></tr>  
<tr><td>அமிதாப் பச்சன்</td></tr>  
<tr><td>அக்ஷய் குமார்</td></tr>  
<tr><td>ஹ்ருத்திக் ரோஷன்</td></tr>  
<tr><td>சாகித் கபூர்</td></tr>  
<tr><td>அபிஷேக் பச்சன்</td></tr>  
<tr><td>கோவிந்தா</td></tr>  
<tr><td>அஜே தேவ்கன்</td></tr>  
<tr><td>ஃபர்டீன் கான்</td></tr>  
<tr><td>போபி டியோல்</td></tr>  
<tr><td>சுனில் செட்டி</td></tr>  
<tr><td>சஞ்சய் தத்</td></tr>  
<tr><td>அனில் கபூர்</td></tr>  
<tr><td>ஜாக்கி ஷ்ரோஃப்</td></tr>  
<tr><td>விவேக் ஓப்ரொய்</td></tr>  
<tr><td>அம்ரிஷ் பூரி</td></tr>  
<tr><td>திலிப் குமார்</td></tr>  
<tr><td>குரு தத்</td></tr>  
<tr><td>ராஜ் கபூர்</td></tr>
# தமிழ்த் திரைப்படப் பாடகர்களின் பட்டியல்

இப்பக்கம் தமிழ்த் திரைப்பட பாடகர்களை அகரவரிசையில் பட்டியல் இடுகிறது.  

1. அட்னன் சமி
1. அபய் சோத்புர்கர்
1. அருண்மொழி
1. அருண்ராஜா காமராஜ்
1. அல்கா அஜித்
1. அறிவு
1. அன்ன காதறீன வளயில்
1. அனிதா கார்த்திகேயன்
1. அனிருத் ரவிச்சந்திரன்
1. அனுபமா
1. ஆண்டாள்
1. ஆலாப் இராசு
1. ஆஷா போஸ்லே
1. இராஜம் புட்பவனம்
1. இலத்திகா
1. இலதா இரசினிகாந்து
1. இலா அருண்
1. இளையராஜா
1. இன்னோ கெங்கா
1. உண்ணிமேனன்
1. உதித் நாராயண்
1. உன்னிகிருஷ்ணன்
1. உமா ரமணன்
1. எம். எம். மாரியப்பா
1. எம். எம். மானசி
1. எம். எஸ். இராஜேஸ்வரி
1. எம். கே. பாலாஜி
1. எம். ஜி. ஸ்ரீகுமார்
1. எல். ஆர். ஈசுவரி
1. என். எல். கானசரஸ்வதி
1. எஸ். என். சுரேந்தர்
1. எஸ். சி. கிருஷ்ணன்
1. எஸ். பி. சைலஜா
1. எஸ். பி. பாலசுப்பிரமணியம்
1. எஸ். பி. பி. சரண்
1. எஸ். வி. வெங்கட்ராமன்
1. எஸ். ஜானகி
1. எஸ். ஜே. ஜனனி
1. ஏ. ஆர். ரைஹானா
1. ஏ. எம். ராஜா
1. ஏ. எல். ராகவன்
1. ஏ. பி. கோமளா
1. ஏ. வி. ரமணன்
1. ஏ. ஜி. ரத்னமாலா
1. கார்த்திக்
1. கே. ஜே. யேசுதாஸ்
1. சங்கர் மகாதேவன்
1. சந்திரபாபு
1. சி.எஸ்.ஜெயராமன்
1. சீர்காழி கோவிந்தராஜன்
1. டி. எம். சௌந்தரராஜன்
1. தாராபுரம் சுந்தரராஜன்
1. திப்பு
1. திருச்சி லோகநாதன்
1. பி. பி. ஸ்ரீநிவாஸ்
1. மது பாலகிருஷ்ணன்
1. மலேசியா வாசுதேவன்
1. மனோ
1. விஜய் யேசுதாஸ்
1. ஜெயச்சந்திரன்
1. ஸ்ரீநிவாஸ்
1. ஹரிஷ் ராகவேந்திரா
1. ஹரிஹரன்

## மேலும் பார்க்க
- தமிழ்த் திரைப்படப் பாடகிகளின் பட்டியல்
# வின்லினக்சு



**வின்லினக்ஸ்** ஓரு குனூ/லினக்ஸ் இயங்குதளம். இது விண்டோஸ் இயங்குதளத்தில் நிறுவிப் பயன்படுத்தத்தக்கது.. இது விண்டோஸ் இயங்குதளத்தினுள்ளேயே மாற்றங்கள் செய்து, தனிப்பயனாக்கி பயன்படுத்தப்படக்கூடியது. FAT32 முறையில் வடிவூட்டப்பட்ட வன்தட்டு வகிர்வுகளில் நிறுவப்படக்கூடியது . இது ஏனைய விண்டோஸ் வகிர்வுகளோடும் தொடர்பாடக்கூடியது. இது விண்டோஸ் 95, 98, மில்லேனியம், பதிப்புக்களில் இயங்கக்கூடியது. விண்டோஸ் 2000, XP, விஸ்டா இயங்குதளங்களில் இயங்காதெனினும் நிறுவப்படக்கூடியது.  

இதன் பிந்தைய பதிப்பு **வின்லினக்ஸ் 2003** ஆகும் இது விண்டோஸ் கணினியில் ஓரு குறுக்கு வழியின் மூலம் ஆரம்பிக்கக்கூடியது. இவ்வாறு ஆரம்பித்ததும் விண்டோஸின் இயக்கமானது நிறுத்தப் பட்டு கணினி லினக்ஸ்ஸை ஆரம்பிக்கும். பின்னர் லினக்ஸ்ஸின் இயக்கத்தை நிறுத்தி கணினியை மீள ஆரம்பிக்கும்போது விண்டோஸில் கணினி பழையபடி இயங்கும். இது KDE பணிச்சூழலை பயனர்களுக்கு வழங்குகின்றது. வரைகலை இடைமுகம் KDE இல் இருந்து வருவதாகும் விண்டோஸில் இருந்து வருவதல்ல.  

## வெளியிணைப்புகள்
- வின்லினக்ஸ் பதிவிறக்கம்
# கமலாம்பாள் சரித்திரம்

**கமலாம்பாள் சரித்திரம்** தமிழில் வெளிவந்த முதல் தொடர்கதையாகவும் தமிழில் வெளிவந்த இரண்டாவது நாவலாகவும் (புதினம்) கருதப்படுகிறது. இதனை பி. ஆர். இராஜமையர் விவேக சிந்தாமணி இதழில் 1893 பெப்ரவரியில் இருந்து எழுதத் தொடங்கினார்.  

விவேக சிந்தாமணியின் முதல் இரண்டு இதழ்களில் இப்புதினம் **அநியாய அபவாதம் அல்லது கமலாம்பாள் சரித்திரம்** என்ற தலைப்பிலும் மூன்றாவது இதழில் இருந்து **ஆபத்துக்கிடமான அபவாதம் அல்லது கமலாம்பாள் சரித்திரம்** என்னும் தலைப்பிலும் தொடர்ந்து வந்து 1895 ஜனவரியில் நிறைவுற்றது. விவேக சிந்தாமணியில் இக்கதை வெளிவந்தபோது *பி. ஆர். சிவசுப்பிரமணிய ஐயர்* என்ற பெயரிலேயே எழுதினார்.  

ராஜமய்யர் தமிழ், ஆங்கிலம் ஆகிய மொழிகளில் அழ்ந்த அறிவும், புலமையும் பெற்றிருந்தார். வில்லியம் தாக்கரே, கோல்ட் ஸ்மித் போன்ற ஆங்கில நாவலசிரியர்களை படித்திருந்தார். ஆயினும் *கமலாம்பாள் சரித்திரம்*, எந்த ஆங்கில நடையின் தாக்கமும் இல்லாமல், தன்னுடைய கலைத்திறன் மற்றும் வாழ்க்கையினை நோக்கும் பாதை ஆகியவற்றை கொண்டு ஒரு புதிய இலக்கிய மரபை துவக்கிவைத்தார்.  

## கதைச் சுருக்கம்
சிறுகுளம் என்ற கிராமத்தில் வாழும், முத்துசாமி அய்யர் - கமலாம்பாள் என்ற தம்பதியினரை கதைமாந்தர்களாகக் கொண்டது இந்த நாவல். சிறுகுளத்திலிருந்து பனராஸ் வரை இந்நாவலின் களம் விரிந்திருக்கிறது. நிறைவாக வாழ்ந்த இத்தம்பதியர்களின் வாழ்க்கை, சுற்றம் மற்றும் பந்துமித்திரர்களின் அபவாதங்களால் சீரழிவதைப் பற்றிய கதைக் களனைக் கொண்டது இந்த நாவல்.  

## விமரிசனங்கள்
19ஆம் நூற்றாண்டின் மக்களினைப் பற்றியும், அவர்களுடைய வாழ்க்கை முறை, பேச்சுவழக்கு மற்றும் நாட்டுப்புற சூழல் பற்றி கூரியமான அவதானிப்பினை பதிவு செய்துள்ளது இந்த நாவல். இந்த அவதானிப்பினை பதிவு செய்ததாலும், தத்துவ மற்றும் இயல்பான நகைச்சுவை பரவியிருப்பதாலும், இந்நாவல் ஒரு பொக்கிஷமாக கருதப்படுகிறது. இந்நாவல் தெற்காசிய இலக்கியத்தின் ஒரு மைல் கல்லாக திகழ்கிறது.  

கமலாம்பாள் சரித்திரத்தின் முற்பகுதியானது ராஜமய்யரின் இலக்கியக் கலைத்திறனாலும், அனுபவ செழுமையாலும் நிறைந்துகிடக்கிறது. இயல்பான பேச்சும், பல வண்ணங்கள் கொண்ட நகைச்சுவையும், யதார்த்தமான நடையும், நடமாடும் கதைமாந்தரின் குணச்சித்திரமும் பிரமிக்க வைக்கும் நேர்த்தியோடு அமைந்திருக்கிறது.  

## ஆங்கில மொழிபெயர்ப்பு
பி. ஆர். ராஜமய்யர் எழுதிய கமலாம்பாள் சரித்திரம். உலகக் கலாசார வரிசையில் வெளியிடுவதற்காக ஐக்கிய நாட்டு ஸ்தாபனம், சுமார் ஐம்பதாண்டுகளுக்கு (1950இல்) முன்பே தேர்ந்தெடுத்தது. அதன் ஆங்கில மொழிபெயர்ப்பும் தயாராகியது. என்ன காரணமோ அந்தத் திட்டமே கைவிடப்பட்டது. மொழிபெயர்ப்பும் தொலைந்துவிட்டது.  

பின்னர் இந்த நாவல், **The Fatal Rumour** என்று ஆங்கிலத்தில் ஸ்டூவர்ட் ப்ளாக்பர்ன் (Stuart Blackburn) என்பவர், பல ஆண்டுகள் அந்த நாவலை ஆராய்ந்து, 1999 இல் அடிக்குறிப்புகளும் சிறப்பு அகராதியும் இணைத்து அந்த நாவலை ஆங்கில மொழியில் ஆக்ஸ்போர்டு பல்கலைக் கழக அச்சகத்தால் வெளியிடச் செய்தார். இந்த மொழிபெயர்ப்பு, 2000ஆம் ஆண்டின் ***ஏ. கே. ராமானுஜன் மொழிமாற்றப் படைப்புக்கான விருதினைப்*** பெற்றது.
# செல்லினம்



**செல்லினம்** என்பது ஒருங்குறியைப் பயன்படுத்தி செல்பேசிகளில் தமிழ் குறுஞ் செய்திகளை அனுப்பும் மென்பொருளாகும். இம்மென்பொருளை மலேசியாவைச் சேர்ந்த முத்து நெடுமாறன் தலைமையிலான *முரசு நிறுவனம்* உருவாக்கியது. இதை தைப்பொங்கற் திருநாளான ஜனவரி 15, 2005 முதல் சிங்கப்பூரில் வணிகப்பயன்பாட்டுக்காக வெளியிட்டது. நோக்கியா, சாம்சங் போன்ற கருவிகளில் இயங்கி வந்த செல்லினம், பின்னர் ஐபோன், ஐபேடு, ஆண்டிராய்டில் இயங்கும் கருவிகளுக்கும் அறிமுகப்படுத்தப்பட்டது. 2005ஆம் ஆண்டு “Most Innovative Mobile Application” என்ற பிரிவில், மலேசிய அரசின் ஆதரவில் வழங்கப்படும் “Malaysian ICT Excellence Award” என்ற விருதை வென்றது செல்லினம்
# கலைத் திரைப்படம்

**கலைத் திரைப்படம்** (art film) என்பது திரைப்படங்களில் உள்ள ஒரு வகையாகும். இது பொதுவாக ஒரு சுதந்திர திரைப்படமாகும். இந்த வகை பார்வையாளர்களைக் கவரும் நோக்குடன் சந்தைபடப்படுகின்றது. திரைப்படத்தில் வரும் கதையின் தத்ரூபக் காட்சியமைப்புகள், எளிதில் புரிந்து கொள்ள இயலாத திரைக்கதை வடிவமைப்பு போன்ற பல நோக்கங்களைக் கொண்டு எடுக்கப்படுவதே கலைப்படம் எனப்படும்.  

கலைப்படம் வாழ்க்கையில் நடைபெறும் அன்றாட உண்மைச் சம்பவங்களினையும், கதைகளினையும் இயக்குனரின் கலைப் பார்வையுடன் கேளிக்கை பார்வையற்று முற்றிலும் தத்ரூபமாக அமைக்கப்படுவதென்பது குறிப்பிடத்தக்கது. இத்தாலியத் திரைப்படங்கள் மற்றும் பிரெஞ்சுத் திரைப்படங்கள் பெரும்பாலும் கலைப்பட நயத்துடன் வெளிவருவது குறிப்பிடத்தக்கது.  

திரைப்பட விமர்சகர்கள் மற்றும் திரைப்பட ஆய்வுகள் அறிஞர்கள் பொதுவாக ஒரு கலைத் திரைப்படம் "பிரதான ஹாலிவுட் படங்களிலிருந்து வேறுபட்டதாகக் குறிக்கும் முறையான குணங்களைக் கொண்டது" என்று வரையறுத்து சொல்லப்படுகின்றது.  

## பிரபல கலைப்படங்கள்
- பதேர் பாஞ்சாலி
- பிளேடைம்

## பிரபல கலைப்பட இயக்குநர்கள்
- சத்யஜித் ராய் - இந்தியக் கலைப்பட இயக்குநர்
- அடூர் கோபாலகிருஷ்ணன் - இந்தியக் கலைப்பட இயக்குநர்
- அகிரா குரோசாவா - ஜப்பானியக் கலைப்பட இயக்குநர்
- ஜாக்குவஸ் டத்தி - பிரெஞ்சுக் கலைப்பட இயக்குநர்
# நின்டென்டோ கேம்கியூப்



நின்டென்டோ நிறுவனத்தின் தயாரிப்பில் வெளிவந்த **நின்டென்டோ கேம்கியூப்** நிகழ்பட ஆட்ட இயந்திரம் இந்நிறுவனத் தயாரிப்பில் வெளிவந்த நான்காவது இயந்திரமாகும். ஆறாம் தலைமுறையினருக்கான வெளியீடுகளான எக்ஸ் பாக்ஸ்,சேகா ட்ரீம்காஸ்ட்,பிளேஸ்டேசன் 2 போன்ற இயந்திரங்களுடன் செப்டம்பர் 14, 2001 ஜப்பானிலும்; நவம்பர் 18, 2001 வட அமெரிக்காவிலும்;மே 3, 2002 ஐரோப்பியக் கண்டத்திலும்; மே 17, 2002 ஆஸ்திரேலியாவிலும் வெளியிடப்பட்டது குறிப்பிடத்தக்கது.
# எட்மண்ட் ஃவெல்ப்ஸ்


**எட்மண்ட் எஸ். ஃவெல்ப்ஸ்** (பி. ஜூலை 26, 1933) அவர்கள் ஒரு புகழ்பெற்ற பொருளியல் அறிஞர். இவர் 2006ஆம் ஆண்டிற்கான பொருளியல் நோபல் நினைவுப் பரிசைப் பெற்றார். இவர் அமெரிக்காவில் உள்ள இல்லினாய் மாநிலத்தில் உள்ள எவன்ஸ்ட்டன் என்னும் ஊரில் பிறந்தார். 1960களில் இவர் யேல் கவ்லெஸ் நிறுவனத்தில் இருந்தபொழுது முன்வைத்த பொருளியல் வளர்ச்சிக் கருத்துக்கள் புகழ் பெற்றவை. தனிமனிதர்களின் பொருளியல், சிறு நிறுவனங்களின் பொருளியல் போன்றவற்றை ஆராயும் சிற்பொருளியல் (microeconomics) துறையின் கருத்துக்களோடு, வேலையற்றோரின் எண்ணிக்கைநிலை, பணப்புழக்கம்-கூலி, பணவீக்கம் முதலிய பேரினப்பொருளியல் கருத்துக்களை உறவுப் படுத்தியது இவருடைய அறிவார்ந்த பொருளியல் கொள்கைகள் எனக் கருதப்படுகின்றது.  

ஃவெல்ப்ஸ் அவர்கள் 1955ல் ஆம்ஹெர்ஸ்ட் கல்லூரியில் இளங்கலைப் பட்டம் பெற்றார். பின்னர் யேல் பல்கலைக்கழகத்தில் 1959ஆம் ஆண்டில் முனைவர் பட்டம் பெற்றார். யேல் பல்கலைக்கழகத்தில் பேராசிரியர் பணியைத்தொடங்கிய பின், பென்சில்வேனியா பல்கலைக்கழகத்திலும், கொலம்பியா பல்கலைக்கழகத்திலும் பணியாற்றினார்.  

நோபல் பரிசுக் குழு அளித்த பட்டையத்தில் இவருடைய பொருளியல் கருத்துக்கள், குறுகிய-கால, நெடுங்காலப் பொருளியல் கொள்கைகளின் விளைவுகளுக்கு இடையே உள்ள உறவை ஆழ அறிந்துகொள்ள உதவியன என்று குறிப்பிடுகின்றது.  

## வாழ்க்கை வரலாறு

- Phelps, Edmund S., "A Life in Economics", autobiography published in *"The Makers of Modern Economics"*, Volume II (1995), edited by Arnold Heertje, Edward Elgar Publishing Co., Aldershot, UK, Brookfield, US

## எழுத்துகள்
- 
- 
- 
-
# விக்கிப்பீடியா:உசாத்துணை பக்கம்

How can I type in Tamil?  
:see for tamil typing help--ரவி 13:59, 10 அக்டோபர் 2006 (UTC)  

## பௌத்தம்-தகவல் தேவை
தமிழ் நாட்டிலுள்ள புத்த மதக் கோயில்கள் பற்றி ஏதும் பட்டியல் உள்ளதா? ஏதேனும் இணைப்போ அல்லது புத்தகமோ தெரிந்தால் கூறி உதவுங்களேன். நன்றி.--தென்காசி சுப்பிரமணியன் (பேச்சு) 05:34, 16 மே 2012 (UTC)  
:முன்னாள் தமிழ் விக்கிப்பீடியா பயனரான வினோத் இச்சமயத்தில் மிகுந்த ஆர்வமும் அறிவும் உள்ளவர். அவர் ஒரு வேளை அறிந்திருக்கலாம். vinodh@virtualvinodh.com என்ற முகவரிக்கு எழுதிப் பாருங்கள். இதைப் போன்ற கேள்விகளை விக்கிப்பீடியா:உசாத்துணை பக்கத்தில் கேட்கலாம்--இரவி (பேச்சு) 06:15, 24 மே 2012 (UTC)
# உயரம் தாண்டுதல்



**உயரம் பாய்தல்** என்பது தடகள விளையாட்டுக்களில் ஒன்றாகும். இதிலே போட்டியாளர்கள், குறித்த அளவு உயரங்களில் கிடை நிலையில் வைக்கப்படும் சட்டம் (bar) ஒன்றைத் தாண்டிப் பாய்தல் வேண்டும். ஜேவியர் சாட்டோமேயர் (Javier Sotomayor) என்பவரே இப்பொழுது இவ்விளையாட்டில் உலக சாதனையாளராக உள்ளார். இவர் பாய்ந்த உயரம் 8 அடி 1/2 அங்குலம் ஆகும்.  

## போட்டி விதிகளும் நடைமுறைகளும்

இவ்விளையாட்டுக்கான போட்டி ஒன்றில், தாண்ட வேண்டிய சட்டம் ஆரம்பத்தில் குறைந்த அளவு உயரத்தில் வைக்கப்படும். பின்னர், ஒரு குறிப்பிட்ட அளவினால் உயர்த்திச் செல்லப்படும். இந்த அளவு பொதுவாக 3 சமீ அல்லது 5 சமீ ஆக இருக்கும். சாதனைகளுக்காகப் பாயும் போது உயரம் ஒவ்வொரு சதம மீட்டரால் உயர்த்தப்படுவதும் உண்டு. எந்த உயரத்தில் தொடங்குனது என்பதை ஒவ்வொரு போடியாளரும் தாங்களே தீர்மானித்துக் கொள்ளலாம். ஆனால், ஒரு குறிப்பிட்ட உயரத்தை ஒருவர் தாண்டி விட்டால், பின்வருபவர்கள் அதிலும் குறைந்த உயரத்தில் பாயத் தொடங்க முடியாது. ஒரு குறிப்பிட்ட உயரத்தை முயற்சிப்பதா இல்லையா என்பதைப் போட்டியாளரே தீர்மானித்துக் கொள்லலாம். ஒவ்வொரு போட்டியாளருக்கும் ஒரு குறிப்பிட்ட உயரத்தைத் தாண்ட மூன்று வாய்ப்புக்கள் வழங்கப்படும். அவ்வுயரத்தைப் பாயத் தொடங்கிய பின்னரும், தொடர்ந்து வரும் வாய்ப்புக்களை விட்டுவிட்டு அடுத்த உயரத்தைப் பாய முயற்சிக்கலாம். ஆனால், குறிப்பிட்டதொரு உயரத்தில் மூன்று வாய்ப்புக்களிலும் தோல்வியுறும் போட்டியாளர்கள், போட்டியிலிருந்து விலக்கப்படுவர். அதிக உயரம் தாண்டும் போட்டியாளர் வெற்றி பெற்றவர் ஆவார். ஒன்ன்றுக்கு மேற்பட்ட போட்டியாளர்கள் ஒரே அளவு ஆகக்கூடிய உயரத்தைத் தாண்டியிருந்தால், இறுதி உயரத்தைப் பாயும்போது, குறைந்த அளவு வாய்ப்புக்களைப் பயன்படுத்தியவரே வென்றவராக அறிவிக்கப்படுவார். இதிலும் சமநிலை காணப்பட்டால், முழுப் போட்டியிலும் குறைந்த அளவு தோல்வியில் முடிந்த முயற்சிகளுடன் கூடிய போட்டியாளர் வெல்வார். இதிலும் முடிவு எட்டப்பட முடியாவிட்டால், அப்போட்டியாளர்கள் மீண்டும் பாய வாய்ப்பு அளிக்கப்படும். இவ்வாறு அளிக்கப்படும் மேலதிக வாய்ப்புக்களும், சாதனைகளுக்காகக் கணக்கில் எடுக்கப்படும்.
# அ. ஜெ. கனகரத்னா


**அலோசியசு ஜெயராஜ் கனகரத்னா** அல்லது **ஏ. ஜே. கனகரத்னா** (*A. J. Canagaratna*, ஆகத்து 26, 1934 - அக்டோபர் 11, 2006) ஆங்கிலப் பத்திரிகைத்துறையில் உழைத்தவரும் தலைசிறந்த விமர்சகரும் ஈழத்து எழுத்தாளரும் ஆவார். ஆங்கில இலக்கியம், தமிழ் இலக்கியம், இலக்கிய விமர்சனம், நவீன இலக்கியம், நாடகம் என்று பல்துறை ஆளுமை மிக்கவராகத் திகழ்ந்தவர். பல இளம் எழுத்தாளர்களுக்கு வழிகாட்டியாகவும், ஆசானாகவும் அடக்கமான தொண்டு செய்த இவர் பொதுவாக *ஏஜே* என்றே அழைக்கப்பட்டார்.  

## வாழ்க்கைக் குறிப்பு
ஊர்காவற்துறையைப் பிறப்பிடமாகக் கொண்ட அலோசியஸ் ஜெயராஜ் கனகரத்னா யாழ்ப்பாணத்தில் வளர்ந்தவர். யாழ்ப்பாணம் சம்பத்தரிசியார் கல்லூரியின் பழைய மாணவராவார். பேராதனைப் பல்கலைக்கழகத்தில் ஆங்கிலத்தைச் சிறப்புப் பாடமாகக் கற்றுத் தேறினார். யாழ். புனித பத்திரிசியார் கல்லூரி, மட்டக்களப்பு தம்பிலுவில் மகா வித்தியாலயம் ஆகிய பாடசாலைகளில் ஆங்கில ஆசிரியராக இருந்த ஏ.ஜே. பின்னர்யாழ் பல்கலைக்கழகத்தில் சுமார் 18 ஆண்டு காலம் ஆங்கில போதனாசிரியராகப் பணிபுரிந்தார்.  

## பத்திரிகைத் துறையில்

*சிலோன் டெய்லி நியூஸ்* (*Ceylon Daily News*) பத்திரிகையில் ஆசிரியர் குழுவில் கடமையாற்றிய ஏ.ஜே, பின்னர் யாழ்ப்பாணத்தில் இருந்து வெளிவந்த *Co-Operatur* இன் ஆசிரியராகவும் *Saturday Review* பத்திரிகையின் இணை ஆசிரியராகவும் பணியாற்றினார். *திசை* பத்திரிகையின் பிரதம ஆசிரியராகவும் பணியாற்றியிருக்கிறார்.  

பல தமிழ்ச் சிறுகதைகள், கவிதைகள், கட்டுரைகளை ஆங்கிலத்திற்கு மொழிபெயர்த்து, உள்நாட்டு ஆங்கிலப் பத்திரிகைகளில் வெளியிட்ட பெருமைக்கு உரியவர். இலங்கையின் மற்றொரு சிறந்த விமர்சகரான றெஜி சிறிவர்த்தனாவின் ஆக்கங்களை 2 தொகுதிகளாக வெளியிட்டார்.  

## விருதுகள்
*சாகித்திய அக்கடமி* விருது உட்பட பல விருதுகளைப் பெற்ற இவர் 2004 ஆம் ஆண்டில், சிறந்த தமிழறிஞர் விருதையும் பெற்றார். கனடாவில் இருந்து வெளியாகும் ""காலம்* இலக்கிய சஞ்சிகை *ஏ.ஜே.சிறப்பிதழ்* ஒன்றை வெளியிட்டிருந்தது. அந்நாட்டின் *இலக்கியத் தோட்டம்'' அமைப்பு அண்மையில் அவருக்கு ஐம்பதினாயிரம் ரூபா வழங்கிக் கௌரவித்தது.  
## மறைவு
அவர் சிறிது காலம் சுகவீனமுற்று மருத்துவ சிகிச்சைக்காகக் கொழும்பு சென்றிருந்தவேளை கொழும்பு தேசிய வைத்தியசாலையில் அக்டோபர் 11, 2006 அன்று காலமானார்.  

## வெளியான நூல்கள்
- *மத்து*, (கட்டுரைத் தொகுதி, மித்ர பதிப்பகம், சென்னை, 2000)
- *செங்காவலர் தலைவர் யேசுநாதர்* (கட்டுரைத் தொகுதி, மித்ர பதிப்பகம், சென்னை, 2000)
- *மாக்ஸிசமும் இலக்கியமும்*
- Selected Writings of Regi Siriwardena: Vol 1 & Vol 2 - Edited by ''A. J. Canagaratna'
# சிற்றிஸென்டியம்

**சிற்றிஸெண்டியம்** திட்டமானது விக்கிப்பீடியாவை உருவாக்கியவர்களுள் ஒருவரான *லாரி சாங்கரினால்* செப்டம்பர் 15, 2006 அன்று முன்மொழியப் பட்டதிட்டமானது விக்கிப்பீடியாவின் ஓர் கிளைத் திட்டமாகும். இத்திட்டமானது மக்களால் (Citizen) சுருக்கமாக (Compendium) எடுத்துரைத்தல் என்ற பொருள்படும்  

## இத்திட்டத்தின் இயல்புகள்
Citizendium.org இன் கருத்துப் படி இது விக்கிப்பீடியாவின் ஓர் கிளைத்திட்டமாகவே ஆரம்பிக்கப்படும். குனூ கட்டற்ற அனுமதி மூலம் ஆங்கில விக்கிப்பீடியாவின் தேர்ந்தெடுக்கப் பட்ட கட்டுரை அல்லாது ஓவ்வொரு கட்டுரையும் சிற்றிஸெண்டியத்தில் சேமிக்கப் படும். எனினும் சிற்றிஸெண்டியம் குழு மின்னஞ்சலில் உள்ளவர்களின் கருத்துப் படி ஆங்கில் விக்கிப்பீடியாவில் அநேகமான கட்டுரைகள் கலைக்களஞ்சியத் தரத்தில் இல்லை எனவே எல்லாக கட்டுரைகளையும் இணைப்பது சிற்றிஸெண்டியதின் தரத்தைப் பாதிக்கும் என்று கருதுகின்றார்கள். காலப்போக்கில் சிற்றிஸெண்டியம் திட்டத்தில் மேம்படுத்தப்படாத கட்டுரைகள் விக்கிப்பீடியாவில் இருந்து மேம்படுத்தப் படும்.  

இந்தத திட்டத்தில் இலக்கானது துறைசார் வல்லுனர்களைப் பயன்படுத்தி புதிய சுருக்கமாக அறிவைப் பரப்புவதாகும். வல்லுனர்களின் வழிகாட்டல்களில் மக்கள் எழுதும் திட்டமே இதுவாகும். வல்லுனர்களின் கல்வித் தராதரங்கள் திறந்த முறைமூலமாகக் கண்டறியப் படும்.  

## முன்மொழியப் பட்ட கொள்கைகளும் கட்டமைப்புக்களும்
**சிற்றிசெண்டியம்** திட்டத்தில் எவரும் எதேச்சையாக எழுதமுடியாது.  

## பன்மொழிக் கலைக்களஞ்சியம்
ஆரம்பத்தில் ஆங்கிலத்தில் மட்டுமே இருக்கும் இந்தத் திட்ட்மானது பின்னர் ஏனைய மொழிகளுக்கும் விரிவு படுத்தப்படும் என்று எதிர்வுகூறப்படுகின்றது.  

## கருத்துக்கள்
நியூபீடியா திட்டமும் வல்லுனர்களின் வழிகாட்டலில் இணையமூடான கலைக்களஞ்சியம் ஒன்றை உருவாக்கும் திட்டம் ஆரம்பிக்கப்பட்டு பெரிதாகக் கட்டுரைகள் ஏதும் இல்லாமல் தோல்வியில் இடைநிறுத்தப் பட்டது. இத்திட்டமும் நியூபிடியாக் கொள்கைகளை ஓரளவு கொண்டுள்ளதால் வெற்றிகொள்ளவது அவ்வளவு சுலபமான காரியம அல்லது. தவிர ஆங்கில மொழியிலேயே இன்னமும் இத்திட்டத்தில் கட்டுரைகள் இல்லை தமிழில் வருவதற்கு நீண்டகாலம் எடுக்கலாம் அல்லது தமிழில் வராமலும் போகலாம். இப்போதைக்கு விக்கிப்பீடியாவில் கவனம் செலுத்துவதே நல்லது.  

de:Larry Sanger#Citizendium
# விக்கிப்பீடியா:உங்களுக்குத் தெரியுமா/2009

__NOTOC__ __NOEDITSECTION__  

;டிசம்பர் 27, 2009  

<hr>  

;டிசம்பர் 13, 2009  

<hr>  
;சூலை 19, 2009  

<hr>  
;சூலை 12, 2009  

<hr>  
;சூன் 29, 2009  

<hr>  
;சூன் 21, 2009  

<hr>  
;சூன் 14, 2009  

<hr>  
;சூன் 7, 2009  

<hr>  
;மே 31, 2009  

<hr>  
;மே 17, 2009  
இடம்பெறவில்லை  
<hr>  
;மே 10, 2009  

<hr>  
;மே 3, 2009  

<hr>  
;ஏப்ரல் 26, 2009  

<hr>  
;ஏப்ரல் 19, 2009  

<hr>  
;ஏப்ரல் 12, 2009  

<hr>  
;ஏப்ரல் 5, 2009  

<hr>  
;மார்ச் 22, 2009  

<hr>  
;மார்ச் 15, 2009  

<hr>  
;மார்ச் 8, 2009  

<hr>  
;மார்ச் 1, 2009  

<hr>  
;பெப்ரவரி 22, 2009  

<hr>  
;பெப்ரவரி 15, 2009  

<hr>  
;பெப்ரவரி 8, 2009  

<hr>  
;பெப்ரவரி 1, 2009  

<hr>  
;சனவரி 25, 2009  

<hr>  
;சனவரி 18, 2009  

<hr>  
;சனவரி 11, 2009  

<hr>  
;சனவரி 4, 2009
# பாரதி (திரைப்படம்)



**பாரதி** திரைப்படம் 2000 ஆம் ஆண்டு வெளிவந்த தமிழ்த் திரைப்படமாகும். ஞான ராஜசேகரன் இயக்கத்தில் வெளிவந்த இத்திரைப்படம் மகாகவி சுப்பிரமணிய பாரதியின் வரலாற்றை மையமாக வைத்து எடுக்கப்பட்டிருப்பது குறிப்பிடத்தக்கது. பாரதியாராக சாயாஜி ஷிண்டேயும், செல்லம்மாவாக தேவயானியும் நடித்துள்ள இத்திரைப்படம் 2000 ஆம் ஆண்டின் சிறந்த திரைப்படத்திற்கான **தேசிய விருதை**ப் பெற்றதும் குறிப்பிடத்தக்கது.  

## கதைச்சுருக்கம்
இத்திரைப்படம் மகாகவி சுப்பிரமணிய பாரதியின் வாழ்க்கை வரலாற்றுத் திரைப்படமாகும். இந்திய விடுதலைப் பேராட்டத்தில் பாரதியின் பங்கையும், பாரதியின் உயர்வான சிந்தனைகளும் இப்படத்தின் மூலமாக நாம் அறிந்து கொள்ளலாம்.  

## நடிகர்கள்
| நடிகர் | கதாப்பாத்திரம் |  |
| --- | --- | --- |
| சாயாஜி ஷிண்டே | சுப்பிரமணிய பாரதி |  |
| தேவயானி | செல்லம்மாள் |  |
| புஷ்பாக் ரமேஷ் | சிறு வயது பாரதியாக |  |
| ரமேஷ் குமார் | பாரதியின் நண்பராக |  |
| நிழல்கள் ரவி | எஸ். பி. ஒய். சுரேந்திரநாத் ஆர்யா |  |
| டி. பி. கஜேந்திரன் | குவளை | } |

## வகை
கலைப்படம் / வரலாற்றுப்படம்  

## பாடல்கள்
இத்திரைப்படம் இளையராஜா இசையமைத்த திரைப்படமாகும்  

| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *அக்கினி குஞ்சொன்று* | கே. ஜே. யேசுதாஸ் | சுப்பிரமணிய பாரதி |  |
| 2 | *பாரத சமுதாயம்* | கே. ஜே. யேசுதாஸ் | சுப்பிரமணிய பாரதி |  |
| 3 | *எதிலும் இங்கு* | மது பாலகிருஷ்ணன் | புலமைப்பித்தன் |  |
| 4 | *பிரெஞ்ச் இசை* | இளையராஜா | - |  |
| 5 | *கேளடா மானிடவா* | ராஜ்குமார் பாரதி | சுப்பிரமணிய பாரதி |  |
| 6 | *மயில்போல பொண்ணு* | பவதாரிணி | மு. மேத்தா |  |
| 7 | *நல்லதோர் வீணை* | மனோ, இளையராஜா | சுப்பிரமணிய பாரதி |  |
| 8 | *நின்னைச் சரணடைந்தேன்* | பாம்பே ஜெயஸ்ரீ | சுப்பிரமணிய பாரதி |  |
| 9 | *நின்னைச் சரணடைந்தேன்* | இளையராஜா | சுப்பிரமணிய பாரதி |  |
| 10 | *நிற்பதுவே நடப்பதுவே* | ஹரிஷ் ராகவேந்திரா | சுப்பிரமணிய பாரதி |  |
| 11 | *வந்தேமாதரம்* | மது பாலகிருஷ்ணன் | சுப்பிரமணிய பாரதி | } |

## இவற்றையும் காண்க
- காமராஜ்
- பெரியார்
# தமிழ்த் திரைப்படப் பாடகிகளின் பட்டியல்

## தமிழ்த் திரைப்படப் பாடகிகள்
1. அல்கா அஜித்
1. அனிதா கார்த்திகேயன்
1. அனுபமா
1. ஆண்டாள்
1. ஆஷா போஸ்லே
1. பி. சுசீலா
1. ஜிக்கி
1. எம். எஸ். ராஜேஸ்வரி
1. எஸ். ஜானகி
1. சித்ரா
1. வாணி ஜெயராம்
1. நித்யஸ்ரீ
1. எஸ். பி. சைலஜா
1. சுவர்ணலதா
1. மகாலட்சுமி ஐயர்
1. எல். ஆர். ஈஸ்வரி
1. பம்பாய் ஜெயஸ்ரீ
1. ஹரிணி
1. கவிதா கிருஷ்ணமூர்த்தி
1. சாதனா சர்க்கம்
1. மின்மினி
1. வசுந்தரா தாஸ்
1. சுஜாதா மோகன்
1. கல்பனா
1. அனுராதா ஸ்ரீராம்
1. பவதாரிணி
1. கல்யாணி மேனன்
1. மாலதி லட்சுமணன்
1. பரவை முனியம்மா
1. சுதா ரகுநாதன்
1. சுருதி ஹாசன்
1. சுனந்தா
1. ஸ்வேதா
1. மஹதி
1. மாதங்கி
1. சைலஜா
1. அனுபமா
1. சின்மயி
1. ஷ்ரேயா கோஷல்

## மேலும் பார்க்க
- தமிழ்த் திரைப்படப் பாடகர்களின் பட்டியல்
# இலட்சுமி மித்தல்



**இலட்சுமி நிவாசு மித்தல்** (லக்ஷ்மி நிவாஸ் மித்தல்) (சூன் 15, 1950) இலண்டன் நகரத்தில் வசிக்கும் இந்தியர். இராச்சசுத்தான் மாநிலத்தில் அமைந்துள்ள சுரு பகுதியில் சதுல்பூர் என்னும் ஊரில் பிறந்த இலட்சுமி மித்தல் இன்று கெனிங்சிட்டன், இலண்டனில் வசித்து வருகின்றார். பிரித்தானியாவிலேயே அதிக சொத்துக்களை உடைய இவர் அந்நாட்டின் பணக்காரர் பட்டியலில் முதலாவதாக உள்ளார்.  

இலட்சுமி மித்தல் சிறுவயதில் தனது கூட்டுக் குடும்பத்தினருடன் சதுல்பூரில் ஜந்து ஆண்டுகள் தங்கியிருந்தார். லக்ஷ்மி மித்தல், மார்வாரி அகர்வால் இனத்தைச் சேர்ந்த எளிமையான குடும்பத்தில் பிறந்தவர். இவரது பாட்டனார் இந்தியா விடுதலை அடைவதற்கு முன்னர் மார்வாரி தொழில் நிறுவனம் ஒன்றில் வேலை செய்தார். மேலும் இலட்சுமி மித்தலின் தந்தை மோகன் கொல்கத்தாவில் உள்ள இரும்புத் தொழிற்சாலை நிறுவனத்தில் பங்காளராக விளங்கினார். 1969 ஆம் ஆண்டு புனித சேவியர் கல்லூரி, கொல்கத்தா கல்லூரியில் இலட்சுமி மித்தல் பட்டம் பெற்றார்.  

1994 ஆம் ஆண்டுகளில் தந்தையின் தொழில் நிறுவனமாக விளங்கிய மித்தல் இரும்புத் தொழிலை வெளிநாடுகளில் வளர்க்கத் தொடங்கினார். இன்று உலகளவில் அதிக இரும்புகளைத் தயாரிக்கும் நிறுவனமாக உள்ள மித்தல் இரும்பு நிறுவனத்தின் தலைவராக இலட்சுமி மித்தல் திகழ்கிறார். 22 சூன் 2004 ஆம் ஆண்டு நடைபெற்ற இவர் மகள் வனிசாவின் திருமணத்திற்காக 65 மில்லியன் அமெரிக்க டாலர்கள் வரையிலான செலவுகளைச் செய்திருந்தார். மேலும் இத் திருமணமே உலகில் நடைபெற்ற அதிக செலவுகள் செய்யப்பெற்ற திருமண நிகழ்வாகும்.  

## இவற்றையும் காண்க
- 2006 ஆம் ஆண்டின் உலக பணக்காரர்கள் பட்டியல்
# அ. பாலமனோகரன்


**அண்ணாமலை பாலமனோகரன்** (பிறப்பு: சூலை 7, 1942) ஈழத்தின் குறிப்பிடத்தக்க எழுத்தாளர். முல்லைத்தீவு மாவட்டத்திலுள்ள தண்ணீரூற்று என்ற ஊரில் பிறந்த இவர் *இளவழகன்* என்ற புனைபெயரில் பல சிறுகதைகளை எழுதியுள்ளார். வன்னி மண்ணின் மணம் கமழும் "நிலக்கிளி" என்னும் புதினம் சாகித்திய விருது பெற்றது. நாவல், சிறுகதை, மொழிபெயர்ப்பு, ஓவியம் என பலவழிகளில் தன் திறன் காட்டுபவர். புலம்பெயர்ந்து டென்மார்க்கில் வசித்து வருகிறார்.  

## கல்வியும் கல்விப்பணியும்
வட்டுக்கோட்டை யாழ்ப்பாணக் கல்லூரியில் கல்வி பயின்றவர். 1962-இல் ஆண்டான்குளம் அரசினர் தமிழ்க் கலவன் பாடசாலையில் தன் ஆசிரியப்பணியை ஆரம்பித்த இவர் பலாலி ஆசிரிய கலாசாலையில் ஆங்கில ஆசிரியருக்கான சிறப்புப் பயிற்சி பெற்ற பின் 1967-இல் மூதூர் முஸ்லிம் மகாவித்தியாலயத்தில் ஆசிரியப்பணி ஏற்றார். பின்னர் முள்ளியவளை வித்தியானந்தாக் கல்லூரியில் பணியாற்றினார்.  

## இலக்கியத்துறையில்
மூதூரில் ஆசிரியராக இருக்கும்போதுதான் முதுபெரும் எழுத்தாளரான வ. அ. இராசரத்தினத்தின் அறிமுகம் இவருக்குக் கிடைத்தது. இவரது இலக்கியப்பணிக்கு இந்த நட்பே காரணமானது. சிந்தாமணி பத்திரிகையில் வெளியான "மலர்கள் நடப்பதில்லை" என்பதே இவரது முதலாவது சிறுகதையாகும். 1973-இல் வீரகேசரி பிரசுரமாக இவரது புகழ்பெற்ற நாவலான 'நிலக்கிளி' வெளிவந்தது. அவ்வாண்டின் சிறந்த நாவலுக்கான சாகித்திய மண்டலப்பரிசு இந்நாவலுக்கே கிடைத்தது. மித்திரன் பத்திரிகையில் இவரது 'வண்ணக் கனவுகள்' என்ற தொடர் நாவல் வெளியானது.  

## இவரது நூல்கள்
- *நிலக்கிளி* - நாவல் - வீரகேசரிப் பிரசுரம்
- *கனவுகள் கலைந்தபோது* - நாவல் - வீரகேசரிப் பிரசுரம்
- *வட்டம்பூ*
- *குமாரபுரம்* - நாவல் - வீரகேசரிப் பிரசுரம்
- *தாய்வழித் தாகம்* - தென்னிந்தியாவில் வெளியான நாவல்
- *நந்தாவதி* - தென்னிந்தியாவில் வெளியான நாவல்
- *தீபதோரணங்கள்*- சிறுகதைத் தொகுதி
- *நாவல் மரம்* - டேனிய மொழியில் இவரது சிறுகதைத்தொகுதி
- *டேனியம்- தமிழ் அகராதி* - இவர் தொகுத்தது
# அகிரா குரோசாவா


**அகிரா குரோசாவா** (Akira Kurosawa) (சப்பானிய மொழி 黒澤 明 *குரோசாவா அகிரா*, 黒沢 明 ஷின்ஜிடாய், 23 மார்ச், 1910 - 6 செப்டம்பர், 1998) உலகப் புகழ்பெற்ற சப்பானியக் கலைப்பட இயக்குநராவார்.1943 ஆம் ஆண்டு வெளியான சன்ஷிரோ சுகடா என்ற திரைப்படத்தின் மூலம் இயக்குநராக அறிமுகமானார்.1993 ஆம் ஆண்டு தனது இறுதிப்படைப்பான மடடாயோ திரைப்படத்தினை இயக்கிய அகிரா குரோசாவா வாழ்நாள் சாதனையாளருக்கான ஆஸ்கார் விருதினையும் பிரெஞ்சு விருதான லீஜியன் டி ஹானர் விருதினையும் பெற்றவரென்பது குறிப்பிடத்தக்கது.  

## இயக்கிய திரைப்படங்கள்

- சன்ஷிரோ சுகடா (1943)
- த மோஸ்ட் பியூட்டிஃபுல்(1944)
- சன்ஷிரோ சுகடா பாகம் 2 (1945)
- த மென் ஹூ ட்ரீட் ஒன் த டைகர்ஸ் டெயில் (1945)
- நோ ரெக்ரெட்ஸ் ஃபோர் அவர் யூத்'' (1946)
- ஒன் வொண்டர்ஃபுல் சண்டே (1946)
- ட்ரங்கன் ஏஞ்சல் (1948)
- த குவைட் டுவல் (1949)
- ஸ்ரே டோக் (1949)
- ஸ்காண்டல் (1950)
- ராஷோமொன் (1950)
- ஹகுச்சி (1951)
- இக்கிரு (1952)
- த செவன் சாமுராய் (1954)
- ரெகோர்ட் ஒஃவ் ஏ லிவிங் பீங்(1955)
- த்ரோன் ஓஃவ் பிளட் (1957)
- த லோவெர் டெப்த்ஸ் (1957)
- த ஹிடன் ஃபாரஸ்ட் (1958)
- த பாட் ஸ்லீப் வெல் (1960)
- யோஜிம்போ (1961)
- ட்சுபாக்கி சன்யுரோ (1962)
- ஹைய் அண்ட் லோவ் (1963)
- ரெட் பியர்ட் (1965)
- டோட்சுகாடென் (1970)
- டெர்ஷு உஷாலா (1975)
- கஜெமுஷா (1980)
- ரான் (1985)
- ட்ரீம்ஸ்(1990)
- ராப்சோடி இன் ஆகஸ்ட் (1991)
- மடடாயோ (1993)

## படங்களின் பட்டியல்
"தெர்சு உசாலா" மென்மையான உணர்வுகள் வழியாக ஆழமான நட்பையும், அந்த நட்பின் வழியாக இயற்கையின் இயல்புகளையும் பிரமாண்டங்களையும்,கருணையையும் பற்றி விரிவாக பேசுகிறது ,அதே நேரத்தில் நம்முடைய நவீன வாழ்க்கைமுறை மாற்றத்தால் தவிர்க்க முடியாமல் அழிந்து கொண்டிருக்கும் இயற்கையையும்,முதுமையின் தாங்கவியலா சிரமங்களையும் நுட்பமாக அலசுகிறது . படத்தின் கதை மிகவும் எளிமையானது.  

### படங்களின் வெளியீடு
அகிரா குரோசாவா இயக்கிய முப்பது படங்களும் டிவிடிக்களில் வெளியிடப்பட்டுள்ளன. தற்போது அவரது படங்களின் ப்ளு-ரே தட்டுகள் வெளியிடப்படுகின்றன.  

## மரணம்
இவர் செப்டம்பர் 6, 1998 அன்று இதயத்திசு இறப்பால் காலமானார். இவர் பெயரில் இரண்டு திரைப்பட விருதுகள் வழங்கப்படுகின்றன. ஒன்று சான் பிரான்சிஸ்கோவின் அனைத்துலக திரைப்பட விழாவில் *அகிரா குரோசாவா வாழ்நாள் சாதனையாளர்* விருதாகவும், மற்றொன்று டோக்கியோ அனைத்துலக திரைப்பட விழாவில் *அகிரா குரோசாவா* விருதாகவும் வழங்கப்படுகிறது. அனகியம் பல்கலைக்கழகம் இவரது குடும்பத்தாரோடு இணைந்து *அகிரா குரோசாவா திரைப்படப் பள்ளி*யை துவக்கி அதன் மூலம் திரைப்பட இயக்கத்துக்கான பயிற்சியை வழங்கி வருகிறது.  

அகிரா குரோசாவாவின் திரைப்படங்களும் அவர் திரைப்படங்களை இயக்கும் முறையும் அவருக்கு பெரியளவு புகழை ஏற்படுத்தித் தந்தன. அதேசமயம் இவரின் திரைப்பட்ங்களுக்கு இவர் அதிகம் பொருட்செலவு செய்வதாகவும் வேறு பல விமர்சனங்களும் இவர் மேல் எழுந்ததுண்டு.